DHF Bring Bietjie Hoop En Wys Gesig In Binnelanders – Durbanville at Home
DHF Bring Bietjie Hoop En Wys Gesig In Binnelanders
6th August 2017 massynmediadurbanville 0 Comments
Foto Krediet: Quentin Viljoen
Augustus is ‘n groot maand vir die Die Heuwels Fantasties! Hulle stel twee nuwe enkelsnitte en twee musiekvideo’s vanaf hulle vyfde album, OKAY! bekend, kuier saam met Rian van Heerden by JacarandaFM, stel die musiekvideo vir die enkelsit, Laaste Rondtes, bekend op Jukebox kykNET, gesels op 6 Augustus met Bravo!, wys gesig in Binnelanders, vermaak op 25 Augustus by Toks & Tjops en bring terselfdertyd Bietjie Hoop in samewerking met GWK.
Op 4 Augustus 2017 was die eerste enkelsnit, Bietjie Hoop eksklusief op JacarandaFM vrygestel, wanneer Pierre Greeff, Hoofsanger: Die Heuwels Fantasties, in die ateljee kuier en meer vertel oor die skryf en opneem van hierdie spesiale lied in samewerking met die GWK. Neil de Klerk, Uitvoerende Hoof: Bemarking en Kommunikasie by GWK het Die Heuwels Fantasties genader rondom die skryf van ‘n lied wat opgedra sou word aan produsente nadat die oorgrote gedeelte van die land aan die einde van 2016 vasgevang was in die greep van ‘n verwoestende droogte, en die volharding en positiwiteit van Suid-Afrikaanse produsente meer uitgestaan het as ooit tevore.
Laaste Rondtes se musiekvideo was ook Saterdagaand, 5 Augustus 2017, eksklusief bekendgestel op Jukebox kykNET en sal daarna op Youtube beskikbaar wees. Dié liedjie is ook beskikbaar op Die Heuwels Fantasties se nuwe album, OKAY!
← Klikkerland Se Nuutste DVD!!
Brian Woodland Joins Our Team!! →